A Bizottság 1754/2002/EK rendelete

(2002. október 1.)

az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről és a 467/2001/EK tanácsi rendelet hatályon kívül helyezéséről szóló 881/2002/EK tanácsi rendelet negyedik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1644/2002/EK bizottsági rendelettel [1] módosított, az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre [2], és különösen annak 7. cikke (1) bekezdésének első francia bekezdésére,

mivel:

(1) A 881/2002/EK rendelet I. melléklete felsorolja azon személyeket, csoportokat és szervezeteket, akik vagy amelyek pénzkészleteit és gazdasági forrásait a fenti rendelet alapján befagyasztják

(2) A Szankcióbizottság 2002. szeptember 11-én és 30-án úgy határozott, hogy módosítja azon személyek, csoportok és szervezetek jegyzékét, akikre vagy amelyekre a pénzkészletek és gazdasági források befagyasztása vonatkozik, az I. mellékletet ezért ennek megfelelően módosítani kell.

(3) Az e rendeletben előírt intézkedések hatékonyságának wbiztosítása érdekében e rendeletnek haladéktalanul hatályba kell lépnie,

ELFOGADTA EZT A RENDELETET:

1. cikk

A 881/2002/EK rendelet I. melléklete e rendelet mellékletének megfelelően módosul.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 1-jén.

a Bizottság részéről

Christopher Patten

a Bizottság tagja

[1] HL L 247., 2002.9.14., 25. o.

[2] HL L 139., 2002.5.29., 9. o.

--------------------------------------------------

MELLÉKLET

A 881/2002/EK rendelet I. melléklete a következőképpen módosul:

1. "A "Jogi személyek, csoportok és szervezetek" cím alatt a Eastern Turkistan Islamic Movement vagy East Turkistan Islamic Movement (Kelet-türkisztáni Iszlám Mozgalom - ETIM) (más néven Eastern Turkistan Islamic Party (Kelet-türkisztáni Iszlám Párt))"

bejegyzés helyébe a következő szöveg lép:

"Eastern Turkistan Islamic Movement vagy East Turkistan Islamic Movement (Kelet-türkisztáni Iszlám Mozgalom - ETIM) (más néven Eastern Turkistan Islamic Party (Kelet-türkisztáni Iszlám Párt) vagy Eastern Turkistan Islamic Party of Allah (Allah Kelet-türkisztáni Iszlám Pártja))".

2.a)b)c)d) A

"Természetes személyek"

cím alatt a következő természetes személyekkel egészül ki:

Bahaji, Said, korábbi lakhelye: Bunatwiete 23, D–21073 Hamburg, Németország; születési idő: 1975. július 15.; születési hely: Haselünne (Alsó-Szászország), Németország; ideiglenes német útlevélszám: 28642163 , kiadta Hamburg városa;

Binalshibh, Ramzi Mohamed Abdullah (más néven Omar, Ramzi Mohamed Abdellah; más néven Binalsheidah, Ramzi Mohamed Abdullah; más néven Bin al Shibh, Ramzi); születési idő: 1972. május 1. vagy 1973. szeptember 16.; születési helye: Hadramawt, Jemen vagy Kartúm, Szudán; állampolgársága: szudáni vagy jemeni; jemeni útlevélszám: 00085243, kiadva 1997. november 12-én Sanaa-ban, Jemenben;

El Motassadeq, Mounir, Göschenstraße 13, D–21073 Hamburg, Németország; születési idő: 1974. április 3.; születési helye: Marrakechj Marokkó; állampolgársága: marokkói; marokkói útlevélszám: H 236483, kiadta 2000. október 24-én a berlini marokkói nagykövetség, Németországban;

Essabar, Zakarya (más néven Essabar, Zakariya), Dortmunder Straße 38, D–22419 Hamburg, Németország; születési idő 1977. április 3.; születési helye: Essaouira, Marokkó; állampolgársága: marokkói; útlevélszám: M 271351, kiadta 2000. október 24-én a berlini marokkói nagykövetség, Németországban

3. "A Természetes személyek cím alatt a Wa'el Hamza Julaidan (más néven Wa'il Hamza Julaidan, Wa'el Hamza Jaladin, Wa'il Hamza Jaladin és Abu Al-Hasan al Madani); születési idő: 1958. január 22.; születési hely: Al-Madinah, Szaúd-Arábia; szaúd-arábiai útlevélszám: A–992535"

bejegyzése helyébe a következő szöveg lép:

"Wa'el Hamza Julaidan (más néven Wa'il Hamza Julaidan, Wa'el Hamza Jalaidan, Wa'il Hamza Jalaidan, Wa'el Hamza Jaladin, Wa'il Hamza Jaladin és Abu Al-Hasan al Madani); születési idő: 1958. január 22.; születési helye: Al-Madinah, Szaúd-Arábia; szaúd-arábiai útlevélszám: A–992535".

--------------------------------------------------